Diari Oficial de la Generalitat Valenciana


Sumari del DOGV 6528, del 25-05-2011 (2011/6026)

DECRET 60/2011, de 20 de maig, del Consell, pel qual s'autoritza la implantació d'ensenyaments universitaris oficials de màster en la Universitat Cardenal Herrera-CEU, de València.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   6528

Data del DOGV
:   25-05-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/6026


Data del document
:   20-05-2011

Organisme emissor
:   Conselleria d'Educació

Tipus de document
:   Decret

Descriptors 

:   * Universitat Cardenal Herrera-Ceu
    * ensenyament superior
    * universitat
    * centre d'ensenyament
    * legislació

DECRET 60/2011, de 20 de maig, del Consell, pel qual s'autoritza la implantació d'ensenyaments universitaris oficials de màster en la Universitat Cardenal Herrera-CEU, de València. [2011/6026]  
La Universitat Cardenal Herrera-CEU, de València, ha sol·licitat autorització per a impartir els ensenyaments universitaris oficials conduents als títols de màster universitari en Neurorehabilitació; màster universitari en Pràctica Clínica i Gestió de Centres Veterinaris; màster universitari en Innovació Tecnològica i Tèxtils Tècnics; màster universitari en Moda, Gestió del Disseny i Operacions; màster universitari en Disseny Arquitectònic Sostenible i Avaluació Energètica de l'Edificació; màster universitari en Industrialització i Prefabricació Arquitectònica; màster universitari en Creativitat per a la Comunicació Publicitària i la Construcció de Marca; màster universitari en Comunicació i Construcció de Marca Digital; màster universitari en Agents d'Igualtat d'Oportunitats; màster universitari en Instruments de Lluita Contra el Canvi Climàtic. Kyoto i post-Kyoto; màster universitari en Direcció de Màrqueting; màster universitari Europeu en Relacions Públiques. MARPE; i màster universitari en Ortodòncia i Ortopèdia Dentofacial.  
  
La Llei Orgànica 6/2001, de 21 de desembre, d'Universitats, en l'article 37, estructura els ensenyaments universitaris oficials en tres cicles: grau, màster i doctorat, i en l'article 35, disposa que per a impartir estes ensenyances oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la Comunitat Autònoma, segons el que disposa la seua legislació i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern. En idèntic sentit es pronuncia el Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, en l'article 24, apartat 1.  
  
El Consell Valencià d'Universitats i de Formació Superior va ser informat de la proposta d'implantació de les ensenyances en la seua reunió de 6 d'abril de 2011.  
Per mitjà de resolucions del Consell d'Universitats s'han verificat els respectius plans d'estudis de les ensenyances sol·licitades.  
L'Agència Valenciana d'Avaluació i Prospectiva ha emés els corresponents informes favorables.   
Per tot això, de conformitat amb els articles 12.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 20 de maig de 2011,  
  
DECRETE  
  
Article 1. Autorització d'ensenyances  
S'autoritza la Universitat Cardenal Herrera-CEU, de València, per implantar, en el curs 2010/2011, els ensenyaments universitaris oficials de màster que s'especifiquen en l'annex del present decret.  
  
Article 2. Inscripció en el Registre i els seus efectes  
La present autorització es comunicarà al Ministeri d'Educació a l'efecte que eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 3. Renovació de la verificació i acreditació dels títols  
Abans del transcurs de quatre anys a comptar de la data de la seua verificació inicial o des de la seua última acreditació, els títols universitaris oficials de màster hauran d'haver renovat la seua acreditació en els termes establits en l'article 24.2 i 27 bis del Reial Decret 1393/2007, de 29 d'octubre, pel qual s'establix l'ordenació d'ensenyaments universitaris oficials, en la redacció donada pel Reial Decret 861/2010, de 2 de juliol, de modificació de l'anterior.  
  
Article 4. Expedició de títols  
Els títols universitaris seran expedits en nom del rei, pel rector de la Universitat, d'acord amb el que establix la normativa vigent.  
  
  
DISPOSICIÓ ADDICIONAL  
  
Única. Facultats d'aplicació i execució  
Es faculta el conseller d'Educació per a l'aplicació i execució del present decret.  
  
València, 20 de maig de 2011  
  
El president de la Generalitat,  
FRANCISCO CAMPS ORTIZ  
  
El conseller d'Educació,  
ALEJANDRO FONT DE MORA TURÓN  
  
  
ANNEX  
  
MÀSTERS DE LA UNIVERSITAT   
CARDENAL HERRERA-CEU  
  
CURS 2010-2011  
  
1. Màster Universitari en Neurorehabilitació  
2. Màster Universitari en Pràctica Clínica i Gestió de Centres Veterinaris  
3. Màster Universitari en Innovació Tecnològica i Tèxtils Tècnics  
  
4. Màster Universitari en Moda, Gestió del Disseny i Operacions  
  
5. Màster Universitari en Disseny Arquitectònic Sostenible i Avaluació Energètica de l'Edificació  
6. Màster Universitari en Industrialització i Prefabricació Arquitectònica  
7. Màster Universitari en Creativitat per a la Comunicació Publicitària i la Construcció de Marca  
8. Màster Universitari en Comunicació i Construcció de Marca Digital  
9. Màster Universitari en Agents d'Igualtat d'Oportunitats  
10. Màster Universitari en Instruments de Lluita Contra el Canvi Climàtic. Kyoto i post-Kyoto  
11. Màster Universitari en Direcció de Màrqueting  
12. Màster Universitari Europeu en Relacions Públiques. MARPE  
  
13. Màster Universitari en Ortodòncia i Ortopèdia Dentofacial.